‎(ซีรีส์จาก NETFLIX)
‎การเป็นเมียน้อยก็เหมือนกับอยู่ท่ามกลางกองไฟ
‎เจ้ารู้ไหมว่าการถูกกษัตริย์แห่งอังกฤษรัก ‎หมายความว่ายังไง
‎ทำไมหม่อมฉันต้องเชื่อใจท่าน
‎พี่จะเป็นราชินีที่ยอดเยี่ยม
‎แต่พระองค์มีราชินีอยู่แล้ว ‎และประชาชนรักแคทเธอรีน
‎ไม่ว่านี่คืออะไร มันจบแล้ว
‎เจ้ากำลังทำผิดมหันต์
‎เจ้าทิ้งอนาคตของตัวเอง อนาคตของครอบครัว!
‎ข้ารักเจ้า แอนน์!
‎เข้ามา
‎(ปี 1527)
‎(ปราสาทฮีเวอร์ ประเทศอังกฤษ)
‎แต่งงาน จริงเหรอ
‎- อืมฮึ ‎- อือ ฝันไปเถอะ
‎มีข่าวลือกันในราชสำนักว่า ‎เฮนรี่พยายามจะทำให้การแต่งงานเป็นโมฆะ
‎พระสันตะปาปาไม่มีวันยอมหรอก
‎งานนี้ต้องเป็นปัญหาแน่นอน
‎เห็นชัดว่าแคทเธอรีนแก่เกินไปที่จะอุ้มท้อง
‎และพระราชาต้องมีโอรส
‎พระองค์ตรัสจริงเหรอว่า ‎จะแต่งงานกับเจ้า แอนน์
‎แน่นอน
‎ทำนองนั้น
‎จดหมายบางฉบับที่เฮนรี่ส่งถึงแอนน์ ‎มีเนื้อหาทางเพศอย่างโจ่งแจ้ง
‎เห็นชัดว่าเขาหมกมุ่นเอาแต่คิดถึง ‎การมีเซ็กซ์กับเธอ
‎เขาเขียนหาเธอ
‎ว่าเขาอยาก "จูบเป็ดน้อยเธอทั้งค่ำคืน"
‎ซึ่งเป็นคำแสลงสมัยทิวเดอร์แปลว่าหน้าอก
‎ในช่วงที่เขียนจดหมายนั้น ‎มีบางอย่างเปลี่ยนไป
‎และมีช่วงเวลา
‎ที่ดูเหมือนเฮนรี่จะยึดมั่นกับแอนน์มากขึ้น
‎มีหลายอย่างที่พระองค์พูดออกมาไม่ได้
‎เช่น "แต่งงานกับข้าเถอะ"
‎แต่นั่นคือสิ่งที่พระองค์ต้องการ
‎และการเชิญข้ากลับไปที่ราชสำนัก
‎สัญญาจะยอมรับว่าข้าเป็นคนที่พระองค์รัก
‎เป็นการยืนยันได้
‎แอนน์กลับไปอยู่ในราชสำนัก
‎แต่ครั้งนี้ สิ่งต่างๆ เปลี่ยนไป
‎เพราะเฮนรี่สัญญาว่า ‎จะพยายามทำให้เธอเป็นภรรยาและเป็นราชินี
‎ความคิดที่ว่ากษัตริย์อังกฤษ ‎อาจจะเขี่ยภรรยาคนแรกทิ้ง
‎และแต่งงานกับคนอื่นเป็นเรื่องที่น่าตกใจมาก
‎เฮนรี่ยังแต่งงานกับแคทเธอรีนแห่งอารากอนอยู่
‎เจ้ากลับมา
‎อีกแล้ว
‎สวยมากนะ ว่าไหม
‎ของขวัญจากเฮนรี่ เคยเป็นของพระมารดาเขา
‎โถ ดีจังนะ
‎ตอนนี้แคทเธอรีนชินชากับการนอกใจของสามีแล้ว
‎แคทเธอรีนคงคิดว่า ‎นี่ก็เป็นแค่การนอกใจอีกครั้ง
‎ไม่ทันไรเขาก็จะเลิกสนใจแอนน์ ‎เหมือนที่เขาเลิกสนใจคนอื่น
‎เฮ้อ ไม่อยากเชื่อเลยว่าเรากลับมาแล้ว
‎และครั้งนี้ก็มีอำนาจต่อรองด้วย
‎แคทเธอรีนคิดว่าข้าเป็นตัวตลก
‎เจ้าคิดว่าจะเป็นไงล่ะ แปะมือกันเหรอ
‎เจ้าพยายามแย่งสามีนางนะ
‎แต่เขาไม่ได้รักนาง
‎สำคัญด้วยเหรอ
‎แปลกนะเมื่อคิดว่า ‎นางเคยแต่งงานกับพี่ชายของเฮนรี่มาก่อน
‎ข้าจำได้ ใช่ เขาตาย ‎แล้วนางก็โผล่มาอยู่ในอ้อมกอดของเฮนรี่
‎พวกเขาไม่มีทางเลือกนักหรอก
‎ข้าก็เป็นพระราชินีที่ดีอย่างแคทเธอรีนได้
‎ในชุดนั้นก็เป็นได้นะ
‎เจ้ากังวลอะไร
‎เจ้างดงาม
‎บริสุทธิ์
‎มุ่งมั่น
‎พระราชินีผู้ยิ่งใหญ่ตลอดกาล
‎ไว้มาเก็บที่เหลือทีหลัง ‎เฮนรี่ยกห้องเก่าของข้าให้เจ้า
‎ข้าก็ไม่ชอบที่นี่อยู่แล้ว
‎เราจะออกจากที่นี่ภายในเที่ยงวัน
‎อ้าว ข้าไม่รู้เลย
‎เป็นข้าจะไม่ตกแต่งใหม่มากนัก
‎เพราะยังไงเจ้าคงจะอยู่ที่นี่แค่ชั่วคราว
‎แอนน์กับโวลซีย์เป็นคู่อริเก่ากัน
‎พวกเขาไม่ถูกกันเลย
‎โวลซีย์มองว่าแอนน์ ‎เป็นเพียงความหลงใหลฉาบฉวยของเฮนรี่
‎ไม่ใช่ภัยคุกคามที่แท้จริงอย่างที่เธอเป็น
‎เดินทางปลอดภัยนะ!
‎ช่างงดงามเหลือเกิน
‎เพคะ งดงามมาก
‎ข้าพูดถึงเจ้าต่างหาก
‎ข้าจะไปดูของที่เหลือนะ
‎ทูลลาเพคะ
‎- ข้าซื้อแส้มาให้เจ้า ‎- โอ๊ะ
‎สำหรับขี่ม้า ข้าจะพาเจ้าไปข้างนอก
‎หม่อมฉันไม่มีชุดใส่เพคะ
‎ข้าเลือกชุดไว้ให้เจ้าแล้ว
‎เจ้าขี่ม้าเป็นใช่ไหม
‎ไม่แน่ใจว่าท่านอึดพอ ‎ที่จะตามหม่อมฉันทันนะเพคะ ฝ่าบาท
‎พวกเจ้าอยู่เฝ้าม้าที่นี่
‎กฎของหม่อมฉัน จำได้ไหมเพคะ
‎นานแล้วที่ข้าไม่มีคนเก่งๆ ขี่ม้าเป็นเพื่อน
‎เรื่องทำให้การแต่งงานเป็นโมฆะ… ‎ถึงไหนแล้วเพคะ
‎ข้ากำลังจัดการอยู่
‎ข้าสัญญา
‎ข้าไม่ได้เข้าใกล้นางมาหลายปีแล้ว
‎นางสนใจพระคัมภีร์มากกว่าความสุขทางเพศ
‎คงไม่ใช่พระคัมภีร์ ‎ที่เป็นภาษาอังกฤษแน่นอน
‎ไม่เด็ดขาด พระคัมภีร์ควรอ่านเป็นภาษาละติน ‎อย่างที่เป็นมาตลอด
‎ได้ยินว่าท่านอยากเผาทิ้งให้หมด
‎หนังสือหรือพวกนอกรีตล่ะ
‎ทั้งคู่
‎ก็… พวกเขารู้ผลของการถูกจับได้อยู่แล้ว
‎บทลงโทษเหมาะสมความผิดเหรอเพคะ
‎เฮนรี่!
‎พระเจ้า เกิดอะไรขึ้น
‎เสร็จข้า!
‎แอนน์ ข้า…
‎แอนน์ ข้าขอโทษๆ
‎- ปล่อยนะ! ‎- ข้าขอโทษ
‎ได้โปรด ยกโทษให้ข้าเถอะ
‎เสร็จละ!
‎ลูกของหม่อมฉันต้องได้เป็นกษัตริย์องค์ต่อไป
‎นั่นคือทุกสิ่งที่ข้าปรารถนา
‎เมื่อเฮนรี่ที่แปดขึ้นครองราชย์
‎ราชวงศ์ทิวเดอร์ยังเป็นราชวงศ์ที่ค่อนข้างใหม่
‎และเปราะบางด้วย
‎ดังนั้นเขาจึงรู้ตัวดีว่า
‎เขาต้องมีโอรสเพื่อให้บัลลังก์มั่นคง
‎แอนน์ตั้งครรภ์ก่อนพวกเขาแต่งงานกันไม่ได้
‎เพราะนั่นแปลว่าทายาทพวกเขา ‎จะเป็นลูกนอกสมรส
‎พวกเขาต้องทำให้ถูกต้อง
‎เขาต้องมีทายาทโดยชอบธรรม ‎เพื่อบัลลังก์ทิวเดอร์
‎ถ้าท่านต้องการหม่อมฉัน ‎ต้องแต่งงานกับหม่อมฉันก่อน
‎แน่นอน
‎ข้าต้องการทุกอย่าง
‎ข้าต้องการให้เจ้า…
‎เป็นของข้า
‎ตั้งแต่เดตแรกวันนั้น
‎ข้าก็รักพระองค์
‎แต่มีหลายสิ่ง…
‎ที่พระองค์ไม่รู้
‎สิ่งที่ข้าให้พระองค์เห็นไม่ได้
‎ข้ารู้ว่าเฮนรี่อยากเผาพวกนอกรีตคากองไฟ
‎และในแง่หนึ่ง ข้าเองก็เป็นคนนอกรีต
‎เพราะหนังสืออันฉาวโฉ่ที่ข้าอ่าน
‎ข้ากำลังเล่นเกมที่อันตรายมาก
‎ของขวัญอีกชิ้นจากเฮนรี่รึเปล่านะ
‎แน่นอนอยู่แล้ว
‎ข้าเดาว่าเดตแรกของพี่เป็นไปได้ด้วยดีสินะ
‎เพราะแฟนหนุ่มคนใหม่ของพี่เพิ่งแต่งตั้งข้า
‎ให้เป็นว่าที่อัศวินและผู้ควบคุมสุนัขล่าสัตว์
‎นั่นเป็นตำแหน่งที่ไร้สาระสิ้นดี
‎แต่ถ้าเจ้าบอกว่าเจ้าเป็นคนสำคัญ ‎งั้นก็ว้าว ข้าประทับใจนะ
‎แหม เวลาที่พี่ไม่ได้มองตาหนุ่มคนรัก
‎ข้าคิดว่าพี่คงอยากดูสิ่งนี้
‎การเชื่อฟังของชาวคริสต์ โดยวิลเลียม ทินเดล
‎เขียนว่ากษัตริย์ไม่ควรต้องรับคำสั่งใครทั้งนั้น
‎แม้แต่พระสันตะปาปา
‎ข้าคิดว่าน่าจะเป็นคำตอบ ‎ของปัญหาแคทเธอรีนของพี่ได้
‎เป็นเรื่องได้เลยนะนี่
‎นอกรีตมากทีเดียว
‎อย่าให้ใครจับได้ว่าเจ้ามีละ แอนน์
‎แอนน์และจอร์จ น้องชายของเธอเปิดใจยอมรับ
‎ความคิดศาสนาที่สุดโต่งหลายประเด็น
‎ที่เริ่มจะแพร่หลายไปทั่วอังกฤษ
‎นี่อันตรายมากสำหรับพวกเขา
‎มันขัดต่อศาสนาที่เป็นทางการ
‎และบทลงโทษคือโทษประหาร
‎พวกเจ้าสองคนทำอะไรกัน
‎ข้ากำลังบอกแอนน์ว่าข้าได้เลื่อนตำแหน่ง
‎ข้าคิดว่าเราน่าจะฉลองงานใหม่ของเจ้า
‎ฟังดูเข้าท่านะ
‎แต่สุนัขพวกนั้นต้องมีคนดูแล
‎สิ่งที่แอนน์มีไว้ในครอบครอง
‎เป็นหนังสือที่อื้อฉาวที่สุดเล่มหนึ่งในโลก
‎การเชื่อฟังของชาวคริสต์ของวิลเลียม ทินเดล
‎มันคือระเบิด
‎หนังสือเล่มนี้ระบุว่า ‎กษัตริย์ควรอยู่เหนือพระสันตะปาปา
‎มันท้าทายรากฐานของศาสนาโรมันคาทอลิก
‎วิลเลี่ยม ทินเดลกำลังหลบหนี ‎จากกษัตริย์อังกฤษ
‎โทษฐานที่แปลคัมภีร์ไบเบิลเป็นภาษาอังกฤษ
‎นี่ถือว่าผิดกฎหมายอังกฤษ ‎ในรัชสมัยของเฮนรี่
‎นี่คือเรื่องนอกรีต ‎และเป็นสิ่งที่จะทำให้คุณถูกเผาทั้งเป็นได้
‎เจ้ายังอ่านอยู่อีกเหรอ
‎พระเจ้า กี่โมงแล้ว ข้าจะไปสาย!
‎วางหนังสือ ไปแต่งตัว
‎เอาไปล็อกเก็บให้หน่อยนะ
‎ได้
‎ไม่อยากให้ระเบิดชิ้นนี้วางล่อตาคนแน่นอน
‎ถ้ากษัตริย์เฮนรี่มาเห็นเข้า ‎ทุกอย่างได้ลุกเป็นไฟแน่
‎ขอให้สนุกกับรักสามเศร้านะ
‎ตอนนี้เฮนรี่อาศัยอยู่ใต้ชายคาเดียวกัน ‎กับผู้หญิงทั้งสองคน
‎พวกเขาบังเอิญเจอกันเป็นประจำ
‎มันทำให้แอนน์รำคาญใจยิ่งกว่าอะไร
‎ไม่น่าเชื่อที่การเล่นไพ่ครั้งนี้เกิดขึ้นจริงๆ
‎แคทเธอรีน แอนน์และเฮนรี่นั่งเล่นไพ่กัน
‎บรรยากาศคงอึมครึมมาก
‎แคทเธอรีนส่งสายตาอาฆาตไปยังแอนน์
‎เฮนรี่คงกำลังเพลิดเพลินกับเรื่องทั้งหมด
‎ส่วนแอนน์ เธอสนุกกับความท้าทาย
‎ข้าเบื่อเล่นเกมแล้ว
‎ราตรีสวัสดิ์
‎การประเมินแอนน์ต่ำไปจะเป็นความผิดพลาด ‎ที่ยิ่งใหญ่ที่สุดของแคทเธอรีน
‎ข้าอยากให้แคทเธอรีนยอมรับว่า ‎มันจบแล้วเมื่อทุกคนรู้ว่ามันจบ
‎ไม่ใช่แค่ว่านางมีโอรสให้เฮนรี่ไม่ได้นะ
‎แต่พวกเขาไม่ได้รักกันแล้ว ‎นางคาดหวังว่าพระองค์จะทำอะไร
‎สิ่งหนึ่งที่ไม่ต้องสงสัยเลยคือ เฮนรี่รักข้า
‎มากกว่าที่พระองค์เคยรักแคทเธอรีน
‎และเราจะได้ครองรักกัน
‎แอนน์…
‎หม่อมฉันบอกท่านหลายครั้งแล้ว ‎จะไม่ยอมเป็นนางสนมของท่าน
‎- เจ้าไม่ใช่ ‎- นางไม่ได้คิดอย่างนั้น
‎ฟังนะ โวลซีย์ยังจัดการรายละเอียดขั้นสุดท้ายอยู่
‎แต่สิ่งสำคัญที่สุดคือ ‎เราต้องเกลี้ยกล่อมพระสันตะปาปา
‎ว่าการแต่งงานของข้ากับแคทเธอรีน ‎ไม่ถูกต้องตามกฎหมายตั้งแต่แรก
‎แล้วท่านมีแผนจะทำยังไง
‎ศาสนจักรเห็นชอบให้เราแต่งงาน
‎เพราะแคทเธอรีนบอกว่า ‎นางไม่ได้หลับนอนกับพี่ชายข้า
‎- ท่านคิดว่านางโกหกเหรอ ‎- เป็นไปได้
‎พระเจ้าจึงลงโทษข้า
‎เลวีนิติ 20 วรรคที่ 21
‎"ชายใดแต่งงานกับภรรยาของพี่น้องเพศชาย ‎ผู้นั้นจะไม่มีบุตรสืบสกุล"
‎ถูกต้อง
‎ท่านคิดเหมือนหม่อมฉันรึเปล่า
‎เราต้องพิสูจน์ให้ได้
‎เราโน้มน้าวให้โวลซีย์ดำเนินการหย่าร้าง
‎แต่แคทเธอรีนไม่คิดจะยอมแพ้โดยไม่สู้เลย
‎การแต่งงานของเฮนรี่กับแคทเธอรีน ‎ขึ้นศาล
‎ที่ศาลแบล็กไฟรเออร‎์‎ในกรกฎาคม ปี 1529
‎และประธานในนั้นคือโวลซีย์
‎และตัวแทนของพระสันตะปาปา ‎คาร์ดินัลลอเรนโซ คัมเปจจิโอ
‎การทำเรื่องหย่าร้างให้กษัตริย์ไม่ใช่เรื่องง่าย
‎มันต้องมีอำนาจและการอนุมัติจากพระสันตะปาปา
‎เฮนรี่ขึ้นให้การว่า
‎เขากระดากใจเพราะจิตสำนึกผิดชอบชั่วดีของตน
‎สภาพจิตใจของเขารับไม่ได้ ‎ที่ต้องใช้ชีวิตอยู่กับคำโกหก
‎ที่ต้องแต่งงานกับภรรยาม่ายของพี่ชาย
‎เลิกเดินไปเดินมาสักที เจ้าทำข้าเวียนหัว
‎ช่วยไม่ได้นี่
‎มันอาจส่งผลได้มากมาย
‎ออกไป!
‎แคทเธอรีนคลุ้มคลั่ง ทิ้งตัวแทบเท้าข้า
‎อะไรนะ
‎นางสาบานว่านางบริสุทธิ์ตอนที่เราแต่งงานกัน
‎บอกว่าพระเจ้าควรจะเป็นผู้ตัดสินนาง
‎ตัวแทนของพระสันตะปาปาไม่ยอมตัดสิน
‎โวลซีย์บอกว่ามันเป็นการเสียเวลา ‎ไม่มีใครเชื่อแน่นอน
‎เขาบอกว่ามันจบลงแล้ว
‎ไม่มีวันหรอก
‎ความล้มเหลวของการพิจารณาคดี
‎แปลว่าทุกอย่างที่เฮนรี่และแอนน์หวังไว้
‎พังทลายกลายเป็นผุยผง
‎พวกเขารอมานานกว่าสองปีแล้ว
‎ที่จะอยู่ด้วยกันอย่างเป็นทางการ
‎และแคทเธอรีนก็ทำทุกอย่างพัง
‎เฮนรี่เคยชินกับการที่โวลซีย์ทำทุกอย่างที่เขาสั่ง
‎โวลซีย์รับใช้เขาอย่างซื่อสัตย์มาประมาณ 20 ปี
‎แต่ตอนนี้โวลซีย์กำลังล้มเหลว
‎เขาดำเนินเรื่องหย่า ‎ตามที่พระราชาต้องการไม่ได้
‎แคทเธอรีนจะรอดไปแบบนี้ไม่ได้ ‎ต้องมีทางอื่นสิ
‎เราลองทุกอย่างแล้ว
‎แล้วพระสันตะปาปาล่ะ ‎ข้านึกว่าท่านมีอิทธิพลกับพระองค์
‎พระสันตะปาปาไม่มีทางขัดแคทเธอรีน
‎พระนางมีเพื่อนเป็นคนใหญ่คนโต
‎เราต้องยอมรับสิ่งที่เราเปลี่ยนแปลงไม่ได้
‎ข้าไม่ยอมแพ้หรอก
‎แค่เพราะเจ้าคิดว่ากฎใช้กับเจ้าไม่ได้
‎ไม่ได้แปลว่าเจ้าจะทำผิดกฎไม่ได้
‎ชายผู้เป็นนักบวชที่มีเมียน้อยและลูกสองคน ‎อยากคุยเรื่องกฎงั้นเหรอ
‎แค่อยู่ที่นี่ในฐานะชู้รักกษัตริย์ ‎ก็กลายเป็นคางคกขึ้นวอไปซะแล้ว
‎หากข้าเป็นเจ้า ข้าจะไม่ใฝ่สูงนักนะ
‎นี่คงเป็นของเจ้าสินะ
‎ไปเอามาจากไหน
‎ข้าไม่อยากให้ไปถึงองค์กษัตริย์หรอก
‎ความจริงที่ว่าแอนน์มีหนังสือเล่มนี้
‎หากเธอถูกพบพร้อมมัน
‎เธออาจถูกจับและเผาในฐานะคนนอกรีตได้
‎เธอต้องเข้าถึงตัวกษัตริย์ ‎ก่อนจะโดนคนอื่นตัดหน้า
‎เพราะมีเพียงกษัตริย์เท่านั้นที่ช่วยเธอได้ตอนนี้
‎เจ้าไปเอามาจากไหน
‎ของหม่อมฉันเพคะ
‎เฮนรี่ ท่านต้องอ่านดู
‎มันอาจเปลี่ยนชีวิตเราได้ มัน…
‎อาจเปลี่ยนทุกอย่างได้
‎มันเขียนว่ากษัตริย์ไม่ได้เกิดมา ‎เพื่อเป็นกษัตริย์เท่านั้น
‎แต่เป็นผู้นำของโลกใหม่ ‎ภายใต้คำสั่งพระเจ้าเท่านั้น
‎และพระสันตะปาปาไม่อาจสั่งการท่านได้
‎นี่คือวิธีกำจัดวิถีเผด็จการของพระสันตะปาปา
‎และคืนสิทธิ์การปกครองที่พระเจ้ามอบให้ท่าน
‎ท่านไม่ต้องตอบรับใครนอกจากพระเจ้า
‎หรือแม้แต่หม่อมฉัน
‎ท่านไม่ต้องขออนุญาตใคร
‎ดูท่าแอนน์จะสารภาพแล้วสินะ
‎เราต้องคุยกัน โวลซีย์
‎แอนน์คั่นหน้าข้อความ
‎ที่กล่าวว่าอำนาจของกษัตริย์ ‎ในดินแดนของพระองค์นั้น
‎อยู่เหนืออำนาจของพระสันตะปาปา ‎มันตรงใจเธอ
‎พระสันตะปาปาเป็นประมุขศาสนจักร
‎พระองค์มีหน้าที่ดูแลทุกคนในศาสนจักร
‎แต่ทั่วทั้งยุโรป
‎ผู้คนเปลี่ยนไปคิดตามความเชื่อแบบใหม่
‎มีความแตกแยกเกิดขึ้น
‎สิ่งที่เคยเป็นนิกายเดียวกัน ‎กำลังถูกแยกออกเป็นสองอย่างเจ็บปวด
‎เมื่อแอนน์วางหนังสือเล่มนั้นในมือเฮนรี่
‎เธอมอบเหตุผลทั้งหมดที่เขาต้องการ ‎เพื่อแยกตัวจากโรม
‎และตั้งคริสตจักรของตนเองในอังกฤษ
‎สิ่งนี้ได้ส่งคลื่นกระทบไปทั่วโลก
‎นี่เป็นช่วงเวลาที่สำคัญที่สุดช่วงเวลาหนึ่ง ‎ไม่ใช่แค่ในรัชสมัยของเฮนรี่
‎แต่ในประวัติศาสตร์ทั้งหมดของอังกฤษ
‎และทั้งหมดก็เป็นเพราะแอนน์!
‎และนี่ถือเป็นจุดจบของอาชีพของโวลซีย์
‎เขาดำเนินการหย่าให้ไม่สำเร็จ
‎เขาถูกไล่ออกจากราชสำนักอย่างน่าอัปยศ ‎จากนั้นก็ถูกจับ
‎เขาเสียชีวิตระหว่างทางไปหอคอยแห่งลอนดอน
‎(ปี 1531)
‎ไม่คิดว่าเจ้าจะมาร่วมวงด้วย
‎ได้ข่าวว่าในที่สุด ‎เฮนรี่ก็ส่งแคทเธอรีนไปอยู่วินด์เซอร์
‎โทมัส ครอมเวลล์ มือขวาคนใหม่ของเฮนรี่
‎โวลซีย์ในแบบที่ดีกว่ามาก ‎สายตาอ่อนโยน หลักการหนักแน่น
‎โทมัส ครอมเวลล์เป็นสามัญชน
‎เขาเป็นลูกชายช่างตีเหล็ก
‎แต่เขาก็เป็นคนที่ฉลาดที่สุดคนหนึ่งในยุคทิวเดอร์
‎เขาเป็นทนายความที่เก่งมาก
‎และเป็นนักปฏิรูปศาสนา
‎เขากับแอนน์จึงมีอะไรเหมือนกันมากมาย
‎เฮนรี่คงทำได้ทุกอย่างตามต้องการ
‎ในเมื่อตั้งตนเป็นหัวหน้าคริสตจักรแล้ว
‎พิธีราชาภิเษกใกล้เข้ามาแล้ว
‎อย่าใจร้อน หนุ่มน้อยจอร์จี้
‎(ฮ. ค. อ.)
‎มีอะไร
‎ไม่ยักรู้ว่าแคทเธอรีนเป็นศิลปินฝีมือดีเช่นนี้
‎รู้ได้ยังไงว่ามาจากแคทเธอรีน
‎อาจเป็นใครก็ได้ ไม่ก็เป็นลางบอกเหตุ
‎อย่าใส่ไฟสิ
‎ลืมไปซะ
‎เมื่อสตรีผู้รุ่งโรจน์อย่างแอนน์ ‎กำลังจะขึ้นสู่จุดสูงสุด
‎ย่อมต้องมีคนเกลียด
‎คงเป็นแค่เรื่องตลกโง่ๆ
‎แอนน์สร้างศัตรูรอบด้านไว้มากมาย
‎ผู้คนล้วนรักแคทเธอรีน พระราชินีที่แท้จริง
‎และตอนนี้แอนน์ก็จูงจมูกกษัตริย์
‎ให้ดำเนินการตามหลักศาสนาอันสุดโต่ง
‎จึงย่อมเป็นภัยคุกคามชีวิตเธอ
‎มันเป็นแค่จดหมาย
‎ความคิดเห็นของประชาชน ‎ต่อเรื่องที่เกิดขึ้นแตกต่างกันมากมาย
‎บางคนก็เข้าข้างแคทเธอรีน ‎บางคนก็เข้าข้างแอนน์
‎มันคือรังอสรพิษ
‎เฮนรี่ทำเรื่องโรแมนติกด้วย
‎ไม่ใช่ซากสัตว์อีกใช่ไหมเพคะ
‎ชอบไหม
‎เหมาะมากกับคืนวันวิวาห์ของเรา
‎ไปสิ
‎ใส่ให้ข้าดู
‎หนึ่ง สอง…
‎แอนน์ เจ้าก็รู้ว่าข้ารู้สึกยังไงกับเจ้า
‎หม่อมฉันรู้
‎เฮนรี่ เราคุยเรื่องนี้กันอีกไม่ได้นะ
‎เราค่อนข้างมั่นใจว่าแอนน์และเฮนรี่
‎ไม่ได้ร่วมรักกันจนเสร็จสิ้นในช่วงหลายปีนั้น
‎เพราะยังไม่มีการคุมกำเนิดที่เชื่อถือได้
‎แต่ฉันค่อนข้างแน่ใจว่า
‎พวกเขาทำทุกอย่างยกเว้นเซ็กซ์
‎เราจะแต่งงานกัน
‎แค่ต้องรอเวลา
‎ข้าแค่ต้องจัดการบางเรื่องให้เสร็จสิ้น
‎เราต้องทำให้เพื่อนชาวยุโรปเข้าข้างเรา
‎เราไปเที่ยวฝรั่งเศสสักหน่อยไหม
‎เป็นความที่ดีเพคะ
‎เฮนรี่แยกตัวเองออกมา ‎จากยุโรปที่นับถือคาทอลิกแล้วจริงๆ
‎และถ้าเขาจะทำให้แอนน์เป็นราชินี
‎เขาต้องการแรงสนับสนุน ‎จากกษัตริย์ยุโรปอย่างน้อยหนึ่งคน
‎พวกเขาคิดว่าในเมื่อพระเจ้าฟรานซิส ‎กษัตริย์ฝรั่งเศสรู้จักแอนน์อยู่แล้ว
‎เขาอาจจะประทับตราอำนาจของเขา ‎ในการแต่งงานให้
‎สำหรับแอนน์ ‎การเดินทางไปฝรั่งเศสนี้มีความสำคัญมาก
‎นี่จะเป็นการควงคู่ต่อหน้าธารกำนัลครั้งแรก ‎ของเธอกับเฮนรี่
‎พวกเขาเป็นคู่รักกัน ‎และนี่คือจุดที่พวกเขาเปิดตัวต่อสาธารณะ
‎(ปี 1532)
‎(กาเลส์ ฝรั่งเศส)
‎ถ้าหม่อมฉันดูไม่ออกว่าฟรานซิสคือคนไหนล่ะ
‎ไม่เอาน่า ไม่มีหน้ากากไหน ‎ใหญ่พอจะปิดจมูกนั่นได้หรอก
‎ทรงชอบเอาชนะเหลือเกิน
‎เรามาเพื่อทำให้กษัตริย์ฝรั่งเศส ‎เป็นเพื่อนรักคนใหม่
‎โดยมีเงื่อนไขว่าข้าเหนือชั้นกว่า
‎หม่อมฉันไม่มีทางคิดเป็นอย่างอื่นแน่นอน
‎ไปร่ายมนต์ของเจ้าได้
‎เฮนรี่พาชู้รักของเขามาซะด้วย
‎แอนน์ โบลิน!
‎เซอร์ไพรส์จริงๆ
‎หวังว่าพี่สาวเจ้าคงสบายดี
‎ฝ่าบาท กษัตริย์เฮนรี่กับหม่อมฉัน ‎มีเรื่องอยากหารือด้วยเพคะ
‎อืม
‎และครั้งนี้จะไม่เกี่ยวกับการต่อสู้
‎มาหาข้า… ทีหลังนะ
‎เราจะได้คุยกัน
‎บุฟเฟต์มาแล้ว ฉันหิวจะแย่!
‎แอนน์ตื่นเต้นมากที่ได้กลับไปฝรั่งเศส
‎ฝรั่งเศสเป็นส่วนสำคัญในการเติบโตของเธอ
‎แอนน์อยากเจอมาร์เกอริต เพื่อนของเธอ
‎คนที่เธอเขียนจดหมายถึงด้วยความรักใคร่
‎มองหาใครอยู่เหรอ
‎มาร์เกอริต น้องสาวกษัตริย์ฟรานซิส ‎เราเป็นเพื่อนเก่ากัน
‎งั้นไม่รู้เหรอว่านางไม่มา
‎ใช่แล้ว นาง… ป่วย
‎นางอาจจะแพ้หญิงแพศยา
‎อย่าให้พวกเขาเห็นท่านร้องไห้เด็ดขาด
‎นี่เรียกว่าพูดให้กำลังใจเหรอ
‎ข้าเป็นลูกของช่างตีเหล็ก
‎ไม่มีใครสักคนในห้องนี้ที่คิดว่าข้าคู่ควรจะอยู่ที่นี่
‎ฟังนะแอนน์ เมื่อมีใครทำร้ายท่าน
‎จงจำไว้ว่าเราคือใคร
‎นี่ ไม่เอาน่า
‎เพราะเสน่ห์ของเจ้าและไหวพริบของข้า
‎เราได้รับความเห็นชอบจากฟรานซิสแล้ว
‎พวกปากเสียนั่นคงไม่กล้าพูดกับเจ้าอย่างนั้น ‎ถ้าข้าอยู่ด้วย
‎ไม่เป็นไรเพคะ
‎หม่อมฉันยืนหยัดเพื่อตัวเองได้
‎ไม่เป็นไรนะ
‎ข้าอยู่นี่แล้ว
‎ตอนที่พ่อข้าเสีย
‎ที่ปรึกษาของท่าน…
‎ไม่คิดว่าข้าจะมีปัญญาปกครองอังกฤษได้
‎แต่ข้าเชื่อเสมอว่า ‎ข้าได้รับเลือกจากพระเจ้าให้เป็นกษัตริย์
‎ข้ามีหน้าที่ทำตามประสงค์ของพระเจ้า
‎ถ้าทำได้
‎แต่เจ้าเชื่อมั่นในตัวข้า
‎และข้าเชื่อมั่นในตัวเจ้า
‎เราทำได้แอนน์
‎แน่ใจนะ
‎เจ้าพิเศษไม่เหมือนใครเลย แอนน์ โบลิน
‎เป็นอะไรไป
‎คิดว่าหม่อมฉันจะท้องจากเมื่อคืนไหม
‎ก็น่าคิดนะ
‎เฮนรี่ หม่อมฉันจริงจังนะเพคะ
‎ข้าก็จริงจัง
‎ช่างหัวโรม
‎ฝรั่งเศสอยู่ข้างเรา
‎ไม่ต้องรออีกแล้ว
‎แต่งงานกันตอนนี้เลย
‎ข้าต้องการเจ้า แอนน์
‎ข้าต้องการให้เจ้าอยู่เคียงข้างข้าทุกวัน ‎ในฐานะภรรยา
‎ข้ารักเจ้า
‎หม่อมฉันก็รักท่าน
‎เฮนรี่กับแอนน์แต่งงานกันเป็นการส่วนตัว ‎ในปี 1532 ที่โดเวอร์
‎ไม่ใช่แค่ส่วนตัวแต่เป็นความลับด้วย
‎แอนน์เป็นผู้หญิงที่ไม่มีใครรู้จัก
‎แต่เธอกลับมีชื่อเสียงขึ้นมา ‎และได้แต่งงานกับกษัตริย์แห่งอังกฤษ
‎ที่ตกหลุมรักเธอหัวปักหัวปำ
‎นี่คือสิ่งที่เธอต่อสู้มานานถึงเจ็ดปี
‎และเธอมุ่งมั่นที่จะสนุกกับช่วงเวลาของเธอ
‎เฮนรี่ทำไปเพื่อแอนน์
‎เพราะเขารักเธอ
‎แต่ก็เป็นเพราะเขาต้องการทายาทชายอย่างยิ่ง
‎เฮนรี่และแอนน์เชื่อว่า ‎การแต่งงานของพวกเขาถูกกฎหมาย
‎แต่เขายังแต่งงานกับแคทเธอรีนอยู่
‎เขาแต่งงานกับราชินีสองคน ‎แปลว่าเขาแต่งงานซ้อน
‎เป็นอะไรไหม
‎เช้านี้ไม่ค่อยหิวเท่าไหร่เพคะ
‎รู้สึกคลื่นไส้นิดหน่อย
‎ส่งแอปเปิลมาให้หน่อยได้ไหม
‎ขอบคุณ
‎เจ้าแทบไม่กินอะไรเลยทั้งสัปดาห์ ‎แน่ใจนะว่าไม่เป็นไร
‎ข้าตามหมอให้ไหม
‎ไม่จำเป็นเพคะ ข้าสบายดีที่สุด
‎เจ้าตั้งครรภ์เหรอ
‎ในที่สุด
‎ลูกชาย โหรหลวงบอกว่าจะได้ลูกชาย
‎ข้ารอคอยมานานเหลือเกินแอนน์
‎ปี 1532 โทมัส แครนเมอร์ ‎ได้เป็นอาร์ชบิชอปแห่งแคนเทอร์เบอรี
‎เขาเปิดการสืบสวนสั้นๆ
‎เรื่องการแต่งงานของเฮนรี่ ‎กับแคทเธอรีนแห่งอารากอน
‎ประกาศให้เป็นโมฆะ
‎และประกาศให้การแต่งงานของแอนน์กับเฮนรี่ ‎ถูกต้องตามกฎหมาย
‎แอนน์กำลังจะได้สัมผัส ‎ช่วงเวลาที่พิเศษที่สุดในชีวิตของเธอ
‎พิธีราชาภิเษก
‎ทุกคนในลอนดอนต้องจัดขบวนแห่ ‎และประดับธง
‎เพื่อเชิดชูแอนน์ เรียกได้ว่าบูชาเธอ
‎เป็นการเฉลิมฉลองที่ยาวนานถึงสี่วัน
‎และที่ใจกลาง ศูนย์กลางของความสนใจคือแอนน์
‎เมื่อมงกุฎสัมผัสศีรษะเธอ ‎เธอทำสำเร็จแล้ว เธอได้เป็นพระราชินี
‎ข้าปวดเบาอีกแล้ว ปกติใช่ไหม
‎เพราะแรงกดทับกระเพาะ ‎และถ้าลูกของเจ้าได้ท่อนขาพ่อมาละก็
‎เจ้าต้องอั้นเอาไว้เลยนะ ยิ้มสู้ความเจ็บปวดไว้
‎นางมาแล้ว
‎พี่ช่างสง่างามมาก
‎อลังการมากเลย
‎ไม่อยากเชื่อเลยว่า ‎พี่สะใภ้ข้าเป็นราชินีแห่งอังกฤษ
‎ใครจะไปคิดล่ะ โบลินนั่งบัลลังก์อังกฤษ
‎โอเค ใครพาคุณพ่อโบลินไปที
‎ก่อนน้ำตาแห่งความภูมิใจของพ่อ ‎จะเปียกชุดราชาภิเษกข้า
‎ราชินีของข้า
‎และว่าที่กษัตริย์แห่งอังกฤษ
‎นี่คือสิ่งที่สร้างสรรค์เทพนิยาย
‎สิ่งเดียวที่แอนน์ต้องทำตอนนี้ ‎คือให้กำเนิดลูกชายที่แข็งแรง
‎และเทพนิยายของเธอจะจบลงอย่างมีความสุข
‎ไม่เป็นไร เจ้าทำได้ โอเคนะ
‎เอาละนะ หายใจพร้อมกับข้า
‎โอเค
‎ข้าทำไม่ได้ๆ ข้าเหนื่อยแล้ว ไม่ได้
‎แอนน์ มองหน้าข้า
‎ว่าที่กษัตริย์แห่งอังกฤษกำลังจะออกมาดูโลก
‎ตอนนี้แล้ว
‎ทุกอย่างที่เจ้าใฝ่ฝันไว้จะได้เป็นจริงแล้ว
‎แต่ข้าอยากให้เจ้าตั้งสติ
‎สำหรับแอนน์ ตอนนี้ทุกอย่างไม่แน่นอน
‎เธอรู้ว่าลูกสาวนั้นไม่พอ
‎สำหรับยุคนี้ มันไม่น่าเชื่อ
‎ที่ชะตากรรมทั้งหมดของแอนน์ ‎ขึ้นอยู่กับการให้กำเนิดลูกชาย ไม่ใช่ลูกสาว
‎ทางเดียวที่แอนน์จะปลอดภัยที่สุด
‎คือคลอดลูกชายที่เฮนรี่ต้องการ ‎ให้เป็นทายาทคนต่อไปของเขา
‎ลูกเป็นอะไรหรือเปล่า
‎คำบรรยายโดย อรภาริน อ่อนกอ